jkorsvik/nowiki_second_scrape_merged huggingface dataset:
Thorvald Hillestad

Thorvald Hillestad (født 22. november 1951) er ordfører i Re kommune. Han representerer Senterpartiet og ble valgt til ordfører i 1999 i Våle ved direkte ordførervalg. Siden har Re kommune blitt slått sammen til en storkommune bestående av Våle og Ramnes. Nykommunen har hatt direkte ordførervalg tre ganger. Hillestad har hver gang vunnet valgene. Ingen annen ordfører i Norge har vunnet direkte ordførervalg fire ganger etter hverandre. De fire direktevalgene var i Våle i 1999, i et ekstraordinært valg i 2001 (i samband med kommunesammenslutningen) og så i Re i 2003 og 2007. Det var ikke direkte valg til ordfører i 2011. Ved valget i 2007 fikk Hillestad 64% av stemmene. Hillestad var også ordfører i Våle fra 1987 til 1991.
Re og Tønsberg kommune skal slås sammen fra 2020, dermed er Thorvald den eneste ordføreren i Re kommune.
Før han ble ordfører, var han bonde og drev med korn og griser.


== Referanser ==
Retrofleks

En retrofleks konsonant (av latin retro, bakover, og flexum, bøyd), eller kakuminal, er en språkvitenskapelig lyd som dannes med tungespissen bøyd oppover og bakover.


== Norsk talemål ==
I norsk talemål finnes det fem retroflekse konsonanter:

To plosiver: [ʈ] og [ɖ]
En nasal: [ɳ]
En flapp [ɽ]
En lateral approksimant [ɭ]Lydene «rt», «rd», «rs», «rn», «rl», «lt» og i noen tilfeller «l» har i østnorske dialekter retroflekse uttaler (for eksempel i «ert», «gardin», «vers», «garn», «barlind», «følte» og «jåle»).


== Se også ==
retrofleks flapp
Antennetimen

Antennetimen var et norsk aktualitetsprogram som gikk på NRK TV fra 1992 til 1994. Programmet tok opp tidsaktuelle tema innen politikk og samfunn til debatt, og det var som regel ett tema som ble belyst i hvert program (i motsetning til Antenne Ti, hvor hver episode vanligvis belyste 2–3 tema). 
Antennetimen gikk på torsdager, vanligvis klokken 20.30. Det hadde en times varighet de første to sesongene, deretter tre kvarter. Programmet hadde flere likhetstrekk med dets forgjenger, Antenne Ti, men gikk bare én gang i uka, hadde lenger varighet og gikk på et tidligere tidspunkt. De mest fremtredende programlederne var Per Øyvind Heradstveit, Erling Borgen og Ole Kristen Harborg.
Programposten etterfulgte aktualitetsmagasinet Antenne Ti og ble i 1994 etterfulgt av Redaksjon 21.


== Seertall ==
Premieren ble sett av 1,7 millioner.


== Programledere ==
Per Øyvind Heradstveit (1992-94)
Erling Borgen (1992-94)
Bjørn Honerød (1992-94)
Terje Svabø (1992-94)
Wenche Dager
Ole Kristen Harborg
Ingolf Håkon Teigene (1993- )
Knut Olsen (1993-94)
Ole Torp (1993- 94)
Einar Slyngstad (1994)
Jan Pedersen (1993- )
Solveig Ruud (1993-94)


== Referanser ==


== Eksterne lenker ==
(no) Antennetimen på NRK TV
Olav Bjørnli

Olav Bjørnli (født 5. mars 1950) er en politiker som representerer Høyre. Han var ordfører i Hof kommune i Vestfold fra 1999 til 2011. Ved kommunevalget i 2003 ble han valgt som ordfører i et valgteknisk samarbeid med Senterpartiet som fikk varaordføreren. I 2007 fikk han fornyet mandat etter et valgteknisk samarbeid med Arbeiderpartiet, som fikk Berit Solbakken som varaordføreren i kommunen. Han gikk av som ordfører i 2011.
Olav Bjørnli er bonde og skogeier.


== Referanser ==


== Eksterne lenker ==
Intervju med Bjørnli som nyvalgt ordfører i 2003
Karl Einar Haslestad

Karl Einar Haslestad (født 24. januar 1952) er en norsk politiker som representerer Arbeiderpartiet. Han var ordfører i Sande kommune i Vestfold i 24 år, fra 1991 til 2015.  Han vokste opp på et småbruk på Bakkestranda i Sande kommune.Han var i unge år fylkesleder av AUF i Vestfold og har sittet i kommunestyret i Sande fra 1980, fra 1991 som ordfører. Han ble i 2015 innvalgt som fylkestingsrepresentant i Vestfold Fylkesting.
Han ble tildelt KS-medaljen i 2015.
Karl Einar Haslestad er utdannet innen kjemiteknikk. 


== Referanser ==


== Eksterne lenker ==
(no) Karl Einar Haslestad hos Stortinget 
(no) Karl Einar Haslestad hos Norsk senter for forskningsdata
Mantikora

Mantikora, manticora eller mantikor (middelpersisk martyaxwar, gresk μαντιχώρας, mantikhōras) er et menneskeetende fabeldyr kjent blant annet gjennom myter fra Persia i oldtida. Skapningen likner på sfinxen i egyptisk mytologi; mantikoraen ble gjerne framstilt med menneske- eller en løvehode, tre rader skarpe tenner som en hai, kroppen til en løve og halen til en skorpion eller formet som en drage eller slange. Uhyret kunne drepe folk med giften fra slangens hoggtenner, med løvens sylskarpe klør og tenner eller med giftige pigger som ble skutt ut fra halen.


== Se også ==
Sfinx, fabeldyr i egyptisk mytologi med løvekropp og menneskehode
Kimære, uhyre i gresk mytologi med kropp og hode som en løve, et geitehode på ryggen og slange som hale
Manticora (slekt), en slekt nattaktive sandjegere (løpebiller) i Afrika


== Eksterne lenker ==
(en) Manticore – kategori av bilder, video eller lyd på Commons
Av måneskinn gror det ingenting

Av måneskinn gror det ingenting var en norsk dramaserie på tre deler som gikk på NRK i 1987. Regi var ved Arild Brinchmann. Serien var basert på ei 1947-bok med samme tittel skrevet av Torborg Nedreaas, dramatisert av Brinchmann og Åse Vikene. I hovedrollen som Clara fant vi Anne Krigsvoll.
Handlinga i serien var lagt til et norsk bysamfunn på midten av 1900-tallet. Tema som ble berørt var abort, kvinnesak og arbeidsforhold ved fabrikkene. Det konkrete innholdet i dramaserien handlet om den unge kvinnen Clara som er ulykkelig forelsket i sin tidligere lærer og tvinges til å ta en grusom abort, som var illegalt på den tiden.
Fjernsynsteatret sto bak serien.


== Priser ==
Av måneskinn gror det ingenting ble belønnet med Amandaprisen både i klassen beste dramatiske fjernsynsproduksjon og beste kvinnelige skuespillerinne (Krigsvoll). Krigsvoll ble for samme rolle kåret til årets kvinnelige skuespiller ved fjernsyns- festivalen i Chianciano i Italia.Krigsvoll fikk også en tilsvarende pris i en TV-dramatikerfestival i Italia i 1988.


== Referanser ==


== Eksterne lenker ==
Les utgaven fra 1994 | 1996 | 1997 hos Nasjonalbiblioteket.
Av måneskinn gror det ingenting i NRK Nett-TV.
(en) Av måneskinn gror det ingenting på Internet Movie Database 
(no) Av måneskinn gror det ingenting hos Filmfront
Frikjøring

Frikjøring er definert som en egen gren på siden av vanlig alpint.
Den opprinnelige frikjøringen fra eldre tider tid dateres tilbake til Sondre Norheims bruk og skilek med telemarksvingen i begynnelsen av det 1800-århundre. I moderne tid fikk frikjøring sin renessanse rundt slutten av 1970-tallet. Det var særlige spektakulære nedkjøringer i urørte fjellsider i Frankrike og USA, dokumentert i skifilmer som dannet bølgen for den utviklingen vi ser i dag. I dag utøves frikjøring av skikjørere med både fast og løs hæl og snowboardere.


== Filosofi ==
Det grunnleggende innen denne delen av skikjøring er at den enkelte utøver bruker fjellet og de naturlige utfordringer som ligger i terrenget. Den enkeltes kreativitet og mot blir satt på prøve. Det ligger ingen begrensninger eller krav fra utenforstående som man pålegges å følge.
Det sentrale er nærheten og respekten for naturen. Enhver utøver er ansvarlig for å ikke sette seg selv eller andre i fare. Dette er en diskusjon som er blitt mer relevant over de siste årene siden mennesker i den vestlige verden har en tendens til å tøye grenser. Herunder ligger kilden til friheten som frikjørere søker, balansen mellom det mulige og umulige. Inntrykkene blir forsterket ved at arenaen er fjellet og feil kan få fatale konsekvenser, død.


== Konkurranser ==
Et paradoks er at også denne delen av skikjøringen har funnet sin konkurranseform. Her blir utøveren bedømt etter linjevalg, flyt, kontroll, aggressivitet og teknikk. Det arrangeres hvert år noen få konkurranser spredt utover Norge, den eldste er nordisk mesterskap som arrangeres på Riksgränsen (siden tidlig 90- tallet). Den mest populære er nok Røldal Freeride Challenge, som ble arrangert første gang i 2001 av frikjøringsentusiaster. Antall aktive utøvere i Norge er vanskelig å fastslå, men det er en fast kjerne på om lag 100 personer av begge kjønn, overvekt av menn, som pleier å delta i konkurranser.


== Utstyr ==
I konkurranser stilles det krav til et minimum av beskyttelsesutstyr i tillegg til støvler, ski og staver.
Det er påbudt å kjøre med hjelm, skredsøker og ryggbeskytter (rykksekk eller ryggplate). I enkelte konkurranser pålegger arrangøren den enkelte kjører å kjøre med skredspade. Dette for å kunne hjelpe til dersom et skred skulle bli utløst.
Skiene som benyttes er spesielle, målene ligger på for en ski på 194 cm, (Foran130- Midten110 -Bak115mm). Dette for at man skal ha mer kontroll i høy fart, mye løssnø og ved høye dropp (hopp utfor klipper fra 5-25m).


== Sikkerhet ==
Det er en viss fare forbundet med frikjøring, men erfaring og god kunnskap om terrenget man kjører i vil kunne eliminere noe av dette.


== Eksterne lenker ==
Alpinskolen: Frikjøring
Fornuft og følelser (film)

Fornuft og følelser (originaltittel Sense and Sensibility) er en amerikansk romantisk dramafilm fra 1995, basert på Jane Austens roman Fornuft og følelse fra 1811. Emma Thompson skrev manuset, og Ang Lee var regissør. I hovedrollene spiller Thompson, Alan Rickman, Kate Winslet og Hugh Grant. Filmen handler om tre søstre som plutselig står uten penger når faren dør. Det logiske er å inngå fornuftsekteskap, men følelsene går i en annen retning.
Filmen fikk god kritikk og ble nominert til sju Oscar-priser, blant annet for beste film, beste kvinnelige hovedrolle (Thompson) og beste kvinnelige birolle (Winslet). Thompson vant Oscar for beste filmatisering og ble den første personen til å vinne Oscar-priser for både skuespill og manus. Fornuft og følelser førte til økt interesse for Austens bøker, samt en rekke andre filmprosjekter i samme sjanger. Det amerikanske filminstituttet (AFI) har kåret filmen til tidenes 70. beste kjærlighetsfilm fra USA.


== Handling ==
De tre søstrene Elinor (Emma Thompson), Marianne (Kate Winslet) og Margaret (Myriam François) raser fra himmel til helvete når faren dør. Faren var en rik godseier, men på grunn av tradisjon går alle eiendelene til farens sønn fra hans første ekteskap. Søstrene står plutselig uten penger og eiendommer, noe som byr på problemer i et samfunn som legger mer vekt på status enn menneskelige følelser. Elinor er fast innstilt på å inngå et fornuftsekteskap slik at familien kan overleve, men hun forelsker seg likevel i en mann hun tilsynelatende aldri kan få. Marianne blåser i alle samfunnsnormer og følger hjertet sitt.


== Medvirkende ==
Emma Thompson som Elinor Dashwood
Kate Winslet som Marianne Dashwood
Gemma Jones som fru Dashwood
Hugh Grant som Edward Ferrars
James Fleet som John Dashwood
Harriet Walter som Fanny Dashwood
Alan Rickman som Christopher Brandon
Greg Wise som John Willoughby
Imogen Stubbs som Lucy Steele
Elizabeth Spriggs som fru Jennings
Robert Hardy som Sir John Middleton
Hugh Laurie som herr Palmer
Myriam François som Margaret Dashwood


== Referanser ==


== Eksterne lenker ==
(en) Fornuft og følelser på Internet Movie Database 
Fornuft og følelser (film) hos Filmweb
(no) Fornuft og følelser hos Filmfront 
(sv) Fornuft og følelser i Svensk Filmdatabas 
(da) Fornuft og følelser i Danmark Nationale Filminstitut 
(fr) Fornuft og følelser på Allociné 
(nl) Fornuft og følelser på MovieMeter 
(en) Fornuft og følelser på AllMovie 
(en) Fornuft og følelser på Turner Classic Movies 
(en) Fornuft og følelser på Rotten Tomatoes
Győri ETO KC

Győri Audi ETO KC er en håndballklubb i Győr i Ungarn. Klubben ble stiftet i 1948. Klubbens kvinnelag har elleve ungarske seriemesterskap (per 2014), vant EHF Champions League i 2012/13, 2013/14, 2016/17, 2017/18 og 2018/2019 og ble nummer to i EHF Champions League i sesongene 2008/2009, 2011/12 og 2015/16. Katrine Lunde spilte for klubben 2010–2015, Heidi Løke i perioden 2011–2016 og Linn Jørum Sulland 2015–2016. Ida Alstad spilte i klubben vårsesongen i 2016. Karl Erik Bøhn var trener en periode fra november 2011.
Nora Mørk, Stine Bredal Oftedal og Kari Aalvik Grimsbø spilte i klubben nå rundt 2017/2018.


== Spillerstall ==
2021/22


== Kjente spillere ==


== Referanser ==


== Eksterne lenker ==
Győri ETO KC
Beckley (East Sussex)

Beckley er en landsby og et verdslig sogn i distriktet Rother i grevskapet East Sussex i England. Det er lokalisert ved den mindre veien B2088 ovenfor området Rother Levels rundt 8 km nordvest for byen Rye og 16 km fra Hastings. Den nordlige grensen til sognet følger elven Rother. I henhold til folketellingen i 2011 har landsbyen og sognet en befolkning på 1037 innbyggere.Stedet er nevnt i Alfred den stores testamente som «herregodset Beccanleah» som han etterlot til sin slektning Osferthe.Sognekirken er fra det 1000-tallet, med noen senere endringer. Kirken ligger et stykke utenfor landsbyen, noe som muligens skyldes en flytting av bosetningen i forbindelse med svartedauen. 
I 1578 ble det åpnet et jernsmelteverk i Beckley, og på 1600-tallet ble det laget våpen der. Våpnene ble særlig levert til verftene ved byen Rye og Smallhythe.


== Referanser ==


== Eksterne lenker ==
(en) Beckley, East Sussex – kategori av bilder, video eller lyd på Commons

«Beckley» hos Village Net
Ostwind I

Flakpanzer IV «Ostwind» var en tysk flakpanzer (selvdrevet pansret luftvern). Den var i bruk under andre verdenskrig, fra den ble utviklet i 1944 til krigens slutt i mai 1945.
I motsetning til Wirbelwinds fire 20 mm kanoner, hadde denne bare én 37 mm luftvernkanon. Dette gjorde den mye mer effektiv, og da Ostwind hadde en større rekkevidde, ble denne foretrukket fremfor den eldre Wirbelwind. 
Ostwind var beltedrevet og bygget på et Panzer IV-chassis.
Motherwell FC

Motherwell Football Club er en skotsk fotballag fra Motherwell i North Lanarkshire, grunnlagt i 1886. Motherwell spiller i Scottish Premiership, og lagets hjemmebane er Fir Park. Craig Brown har vært klubbens manager fra 2009/2010-sesongen da laget endte på 5.-plass.
Klubbens reservelag og U-19-lag spiller sine hjemmekamper på Creamery Park i Bathgate.
I kvalifiseringen for Europaligaen høsten 2010 slo laget først ut Breiðablik fra Island, og møtte i august 2010 Aalesund og vant 3-0.


== Sesonger ==


== Referanser ==


== Eksterne lenker ==
(en) Offisielt nettsted 
(en) Motherwell F.C. – kategori av bilder, video eller lyd på Commons 
Motherwell FCs offisielle hjemmeside (eng.)
Česká Třebová

Česká Třebová er en by i distriktet Ústí nad Orlicí i regionen Pardubice i Tsjekkia.
Česká Třebová er en av de eldste og mest betydningsfulle byene i Øst-Bøhmen. Byen ligger i dalen rundt elven Třebovka og er omgitt av fjell. Landskapet betegnes også som Českotřebovsko. Siden midten av 1800-tallet er byen et viktig knutepunkt for jernbanen.


== Historie ==
Stedet nevnes først 1278 i et skriv fra presten Ulrich i Litomyšl til biskop Bruno von Schauenburg. Stedet ble den gang kalt Tribovia, tilhørte området Lanšperk og senere Landskron. I 1304 nevnes stedet som markedsplass og 1356 som Oppidum. 
Etter slaget ved det hvite fjell overtok Liechtenstein-Kastelkorn byen. Samtidig mistet stedet sine byrettigheter. I 30-årskrigen brant byen 1636 nesten komplett bort. Også brannene i 1745 og 1792 ødela store deler av bygningsmassen. I 1848 fikk byen tilbake sin selvstendighet.
Etter at jernbanen kom i 1845 fulgte en økonomisk oppgangstid. Byen utviklet seg til et sentrum for veverier og senere tekstilindustri. i det 20. århundre kom også Maschinenbau.


== Severdigheter ==

Den romanske Rotunde (Katharinenkapellet) på høyre side av elven er en av de eldste bygningene i Østbøhmen. Den stammer fra 1. halvdel av det 13. århundre; spiret av tre og interiøret er fra det 17. og 18. århundre.
Den senbarocke Dekanatskirken St. Jakob ble bygd 1794-1801.
Rådhuset i renessansestil ble bygd 1547.
Bysentrum er vernet.
Byparken Javorka ble laget i 1885 med musikkpaviljong, statuer og dammer.


== Kjente personer ==


=== Bysbarn ===
Zdeňka Baldová (1885–1958), Film- og teaterskuespiller
Fritz Freisler (1881–1955), Filmregissør
Gustav Habrman (1864–1932), Journalist og politiker
František Matouš Klácel (1808–1882), filosof og augustinermunk


=== Bosatte personligheter ===
Božena Němcová, foretok kuropphold i byen.
Max Švabinský, bodde og malte fra 1895 til 1919 i bydelen Kozlov.


== Vennskapsbyer  og internasjonalt samarbeid ==
 Olawa (Polen)
 Agrate Brianza (Italia)
 Svit (Slovakia)Gymnazium Česká Třebová har i flere år samarbeidet med skoler i utlandet, gjennom utdanningsprogrammet Comenius og miljønettverket GLOBE. Skolen har siden 1999 samarbeidet tett med Sigdal ungdomsskole i Norge, hvert år utveksles elever mellom skolene.


== Referanser ==


== Eksterne lenker ==
Offisielt nettsted 
(en) Česká Třebová – kategori av bilder, video eller lyd på Commons
Forbidden (andre betydninger)

Forbidden kan refereres til
I Musikk:

Forbidden (album), studioalbum av gruppa Black Sabbath.
Forbidden, thrash metal-band fra USA.
Johanne Dybwads plass (Oslo)

Johanne Dybwads plass er en plass i Studenterlunden i Oslo sentrum, stengt for kjøring og sterkt trafikkert av fotgjengere. Plassen ble i 1989 oppkalt etter skuespilleren Johanne Dybwad (1867–1950). 
Johanne Dybwads plass avgrenses av Karl Johans gate i nord, parken i Studenterlunden og Nationaltheatret i øst, Stortingsgata i syd og Nationaltheatret stasjoner (tog og T-bane) i vest. Nationaltheatret har adresse Johanne Dybwads plass 1.
Plassen ble ferdig opparbeidet i 1989, etter år med graving ifm. tunneler for T-banen. På plassen finnes en helårsfontene kalt Påfugl, designet av Carl Nesjar, som ble gitt som en gave til byen fra Christian Ringnes' firma Eiendomsspar samme år.
På nordsiden av plassen står en statue av Johanne Dybwad, utført av Per Ung, som opprinnelig sto på østsiden av Nationaltheatret.  Nina Sundbyes statue Per Aabel som Jean de France ble avduket på Johanne Dybwads plass i 1999. En bronsestatue av skuespilleren Wenche Foss, utført av Per Ung, ble avduket på Johanne Dybwads plass 19. september 2007.


== Referanser ==


== Litteratur ==
Knut Are Tvedt, red. (2010). «Johanne Dybwads plass». Oslo byleksikon (5. utg.). Oslo: Kunnskapsforlaget. s. 284. ISBN 978-82-573-1760-7. 


== Eksterne lenker ==
(en) Johanne Dybwads plass, Oslo – kategori av bilder, video eller lyd på Commons
Fylkesvei 401 (Telemark)

Fylkesvei 401 i Telemark gikk mellom Verpe og Øvre Birtedalen i Fyresdal. Veien var 26,4 km lang.
2019 ble veien erstattet av fylkesvei 3384 og fylkesvei 3386.


== Kommuner og knutepunkter ==

 FyresdalBirtedalsvegen 

 Snarteland bru (Dalåni, 62 m)
 Tveitbrua (Fardøla, 15 m)Endepunkt Finnkjeddingsåti


== Referanser ==


== Eksterne lenker ==
Vegvesenets vegkart
Frederick (Maryland)

Frederick er administrativt sentrum for Frederick County, Maryland. Byen hadde ifølge folketellingen i 2010 et innbyggertall på 65239. Frederick huser flyplassen Frederick Municipal Airport (FDK), som i hovedsak har vanlig kommersiell flytrafikk. U.S. Armys Fort Detrick, som er fylkets største arbeidsgiver, ligger også i byen. Frederick er hjembyen til BP Solar som er et av landets største solcellepanelmakere. Fredericks hovedlokalavis er The Frederick News-Post.


== Referanser ==


== Eksterne lenker ==
(en) Offisielt nettsted 
(en) Frederick, Maryland – kategori av bilder, video eller lyd på Commons
François Grenet

François Grenet (født 8. mars 1975 i Bordeaux, Aquitaine, Frankrike) er en tidligere fransk fotballspiller som har spilt for tre franske og en engelsk klubb i årene 1992 til 2006.


== Referanser ==


== Kilder ==
Mortimer, Gerald (2004): The Who´s Who of DERBY COUNTY (side 80).  Breedon Books Publishing, Derby. ISBN 1-85983-409-4


== Eksterne lenker ==
(fr) François Grenet – Ligue de Football Professionnel 
(fr) François Grenet – LÉquipe 
(en) François Grenet – Transfermarkt 
(en) François Grenet – WorldFootball.net 
(en) François Grenet – Soccerbase.com 
(en) François Grenet – FootballDatabase.eu 
(fr) LFP sin spillerprofil
(fr) Spillerprofil fra L'EQUIPE Arkivert 22. oktober 2007 hos Wayback Machine.
Hans Hadders

Hans Per Åke Hadders (født 21. januar 1960 i Sverige) er en svensk sykepleier og sosialantropolog. Han ble PhD med avhandlingen Handling death in the intensive care unit: medical practice and multiple ontologies i 2008. Hadders er førsteamanuensis ved NTNU (tidligere Høgskolen i Sør-Trøndelag).
Hadders fikk den beste karakter noen sinne innen sosialantropologien på sin hovedfagseksamen i 1999 (karakteren var 1,5) med arbeidet «The Gift Of The Eye. Mortuary ritual performed by the Jadopatias in the Santal villages of Bengal and Bihar; India». Det ble utgitt i 2001 i serien Trondheim Occasional Papers in Social Anthropology no. 8. (Trondheim: NTNU-trykk).
Han var fra 2000 til 2002 lektor ved Sosialantropologisk institutt, NTNU. Fra 2003 til 2007 var han stipendiat samme sted, hvor han arbeidet med den nevnte avhandlingen rundt dødens ritualer i moderniteten.


== Referanser ==


== Eksterne lenker ==
(no) Publikasjoner av Hans Hadders i forskningsdokumentasjonssystemet CRIStin
(no) Publikasjoner av Hans Hadders i BIBSYS
HIST
Fylkesvei 3340

Fylkesvei 3340 går mellom Volltveit og Jonsåsreset i Midt-Telemark via Nordagutu.
Frem til 2019 hadde veien betegnelsen fylkesvei 553 (Telemark).


== Kommuner og knutepunkter ==

 Midt-TelemarkNordagutuvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3340
(no) Statens vegvesen – trafikkmeldinger
Ban Chao

Ban Chao (kinesisk: 班超; pinyin: Bān Chāo; Wade–Giles: Pan Ch'ao; født 32, død 102) var en kinesisk general som kjempet mot Xiungnu-stammene omkring år 90.
Hans bror Ban Gu og deres søster Ban Zhao var historikere.
Ban Chao er avbildet i Wu Shuang Pu (無雙 譜, Oversikt over Uforlignelige Helter) av Jin Guliang. 


== Referanser ==


== Litteratur ==
Édouard Chavannes (1906). "Trois Généraux Chinois de la dynastie des Han Orientaux. Pan Tch’ao (32-102 p.C.); – son fils Pan Yong; – Leang K’in (112 p.C.). Chapitre LXXVII du Heou Han chou." T’oung pao 7, pp. 210–269.
Hill, John E. (2009). Through the Jade Gate to Rome: A Study of the Silk Routes during the Later Han Dynasty, First to Second Centuries CE. BookSurge. ISBN 978-1-4392-2134-1. 
The Tarim Mummies. J.P. Mallory and Victor H. Mair (2000). Thames & Hudson. ISBN 0-500-05101-1
Mountfield (East Sussex)

Mountfield er en landsby og et verdslig sogn i distriktet Rother i grevskapet East Sussex i England. Stedet ligger omkring fem km nordvest for Battle. I henhold til folketellingen i 2011 har landsbyen og sognet en befolkning på 616 innbyggere.


== Historie ==
Landsbyen er nevnt i Domesday Book (1086), da stavet som Montifelle, og tilhørende normanneren Reinbert, greve av Eu.På 1600-tallet ble det antatt at det var kull i området, men isteden ble det oppdaget store forekomster av gips (kalsiumsulfat) i grunnen, og det drives fortsatt en gipsgruve der. Gips ble benyttet hovedsakelig for å framstille mørtel, gipsplater, og sement. En gruve ble opprettet i skogen som i dag er kjent som Limekiln Woods, og gruvedriften spredte seg til et stort område i Sussex. Gipsen ble fraktet på jernbane til Hastings og skipet ut derfra. Landsbyen hadde også persontrafikk over denne linjen, men stoppestedet ble nedlagt 6. oktober 1969.
Sognekirken er viet til alle helgener.


== Referanser ==


== Eksterne lenker ==
(en) Mountfield, East Sussex – kategori av bilder, video eller lyd på Commons

Mountfields samfunnsnettsted
All Saints church, sognekirkens nettsted